།ཞེས་འགྲེལ་
པས་འཆད་པ་ལྟར་བྱས་ལ། ཁ་དོག་གི་དབང་དུ་བྱས་ན་དང་པོ་གཉིས་རབ།
རྗེ་རིགས་འབྲིང་ལྷག་མ་དག་ཐ་མ་སྟེ་སྤང་བར་བྱའོ། །དེ་དག་གི་ནང་ནས་
ལས་གང་ལ་གང་བསྔགས་པ་ནི། དུང་དང་ཀུན་ད་ཟླ་མདོག་མཚུངས། །སྣུམ་
ཞེས་མཛེས་པ་དགེ་བར་ལྟ། །སྔགས་རྣམས་ཀུན་གྱི་དངོས་གྲུབ་སྟེར། །སྒྲུབ་པོ་
དངོས་གྲུབ་ཐོབ་པར་
་བྱེད། །ཁ་དོག་སེར་པོ་གཟུགས་ཆེན་པོ། །པདྨ་ལྟ་བུ་
པདྨས་མཚན། །( ༢༥༤བ) རྒྱས་པ་ལ་ནི་རབ་ཏུ་གསུངས། །ནོར་གྱི་ཕུན་ཚོགས་
འགྲུབ་པར་འགྱུར། །སྣོད་གང་ཁ་དོག་དམར་བ་འམ། །ཡང་ན་ཐིག་ལེ་དམར་
པོས་མཚན། །དབང་དང་དགུག་པའི་དུས་དག་ཏུ། །དངོས་གྲུབ་གཏོར་སྣོད་
- 812-

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
མཚན་ཉིད་དོ། ། །བ་ལང་ཁ་ཡི་རྣམ་པར་འགྱུར། །ཤིན་ཏུ་ཕྲ་ཞིང་མུ་ཏིག་
བཅས། །བསད་དང་བསྐྲད་དང་དབྱེ་བ་ལ། །ཁྱད་པར་དུ་ནི་རབ་ཏུ་བསྔགས།
རབ་བསྔགས་སྣོད་ནི་ཡང་དག་ཐོབ། །འདོད་པའི་འབྲས་བུ་ཀུན་རབ་སྟེར། །
ཞེས་གསུངས་ཤིང་། གཏོར་སྣོད་ལ་ཡང་ལས་དང་མཐུན་པའི་ཐོད་པ་མཆོག་
·
ཏུ་བསྔགས་སོ། །འགྲེལ་པར། པདྨ་ལྟ་བུ་པདྨས་མཚན། །ཞེས་པདྨ་རྒྱས་པར་
ལྟར། དབྱིབས་ཤིན་ཏུ་ཟླུམ་པ་ཉིད་དང་། དེའི་ཁ་དོག་ཉིད་ཀྱིས་སོ། །ཞེས་པ་
མུ་ཏིག་ཕྲེང་བ་ལྟ་བུའི་ཐིག་ལེ་དཀར་པོའི་ཕྲེང་བ་དང་ལྡན་པ་ཉིད་ལས་སོ། །
,
ཞེས་བཤད་ལ་ལྷག་མ་གོ་སླའོ། །དེ་ཡང་དཀར་སྣུམ་སོགས་དང་མཁྲེགས་ལྕི་བ་
བཅང་བར་བྱའོ། །སྐྱ་གོག་དམར་གོག་སེར་གོག་སོགས་སྣུམ་མདངས་མེད་པ་
དང་། སྔོ་སྐྱ་དང་། ས་འོག་ཏུ་སོང་བ་དང༌། གསོབ་ཅིང་ཡང་བ་སྤང་བྱའོ། །
བཞི་པ་ནི།
---att E-Ti-་ལག་པ་གཤེར་བ་ང༑༤་
།་
སྣ་ཚོགས་གཟུགས། །གཤོང་གཉིས་གླང་པོའི་རྒྱབ་ལྟ་བུ། །དེ་བཞིན་རྡོ་རྗེ་བྱ་
རོག་རྐང༌། །ཞེས་འགྱུར་གསར་ལས་འབྱུང་བ་འགྲེལ་པ་དང་མཐུན་ནོ། །དེ་ལ་
དམན་པ་ནི་སྲབ་ཅིང་དབྱིབས་ངན་པ་སོགས་དང༌། འགྲེལ་པར། གཤེར་བ་
ནི་སྣུམ་པའོ་ཞེས་པ་མདོག་སྣུམ་པ་མ་ཡིན་གྱི། ལྷ་བ་ཆེས་པའོ། །དེ་ཉིད་རྣམ་
པ་སྣ་ཚོགས་གཟུགས། །ཞེས་པ་ནི། དབྱིབས་མི་འདྲ་བ་སྣ་ཚོགས་པ་རྣམས་སོ་
སོར་དབྱེ་ནས་བླང་བྱ་དང་སྤང་བྱར་ཤེས་པར་བྱ་བའི་དོན་ཡིན་ལ། དེའི་
མཚོན་པ་ཙམ་སྨོས་པ་ནི། རྐང་པ་གཉིས་ཏེ། དེ་ལ་གཤོང་གཉིས་ཞེས་པ་རྒྱབ་
( ༢༥༥ན) ལྟག་པའི་ཕྱི་ན། གཤོང་བུ་གཉིས་ཡོད་པ་དང་། གླང་ ་པོའི
རྒྱབ་ལྟ་བུ་
ནི་ཐོད་པའི་ཕྱིའི་དབུས་དམའ་ཞིང་། དེའི་མཐའ་གཉིས་མཐོ་བའོ། །རྡོ་རྗེ་བྱ་
རོག་རྐང་ཞེས་པ་འགྲེལ་པར་མ་བཤད་ཅིང་། སྨོན་འགྲོ་བ་སོགས་ན་རེ། ནང་
ན་དེ་འདྲའི་རི་མོ་ཡོད་པའོ། །ཞེས་ཟེར་ཏེ། དེ་དག་ནི་སྤང་བྱའོ། །དེ་དག་
བཅངས་ན་ཉེས་དམིགས་གང་འབྱུང་བ་ནི། རྩོད་པ་བྱ་རོག་རྐང་པ་ཡིས། །
813-

མཁས་གྲུབ་རྗེའི་གསུང་འབུམ། ཏ…
གཤོང་བུ་གཉིས་ལས་འཚེ་བར་འགྱུར། །དེ་བཞིན་གླང་པོའི་རྒྱབ་ཀྱིས་ནི། །
ཞེས་གསུངས་སོ། །བཅང་བར་བྱ་བའི་དབྱིབས་ཀྱི་མཚན་མ་ནི། སྡོམ་འབྱུང་
།
འགྱུར་རྙིང་ལས། དབུས་ཀྱི་གནས་སུ་གཤོང་བུ་བཞི། །འདོད་འཇོའི་བར་ནི་
བལྟ་བར་བྱ། །མདུན་ཕྱོགས་སུ་ནི་གཤོང་བུ་གཉིས། །ཡིད་བཞིན་ནོར་བུ་ཞེས་
བྱར་བཤད། །ཅེས་པ་ཙམ་ཞིག་གསུངས་ལ། དབུས་ཞེས་པ་ཁ་ཅིག་ཐོད་པའི་
ནང་གི་ཚངས་བུག་ཕྱོགས་ཀྱི་དབུས་ལ་འདོད་ལ། སྨོན་འགྲོ་བ་སོགས་དཔྲལ་
བའི་ནང་གི་དབུས་ལ་འདོད་དོ། །དེ་ནི་སྔ་མ་ལོགས་ལ། དཔྲལ་བའི་ནང་གི་
དབུས་ཀྱི་གཤོང་བུ་གཉིས་ནི་མདུན་གྱི་གཤོང་བུ་གཉིས་སོ།
མཁར་སོགས་དང་དེ་དག་གི་རྗེས་སུ་འབྲང་བ་དག་གིས།
།ལྷ་མོ་གནས་
རྣ་ལྷན་གྱི་ཐད་
གཡས་གཡོན་ན། རྩེ་མོ་ཡལ་ག་རྒྱས་པ་ལྟ་བུ་ཚངས་བུག་གི་ཐད་དུ་འཐོན་པ་
འདྲ་བའི་རྩ་རིས་ནི་དཔག་བསམ་གྱི་ཤིང་ཞེས་བྱ་ཞིང་། དེ་ཉིད་ལ་ཡིག་འ
ཕྱག་མཚན། བཀྲ་ཤིས་རྟགས་བརྒྱད་ཀྱི་མཚན་མ་སོགས་གང་རུང་འབྲས་བུ་
ཆགས་པ་ལྟར་འདུག་ན་མཆོག་ཏུ་བཟང་བ་དང་། ལྟག་པའི་མདུད་མགོ་ནས་
དབུས་བར་ལ་ཁུང་བུ་ཟབ་པའི་རི་མོ་ནང་ལ་ཐལ་མར་འདུག་ན་རྣལ་འབྱོར་་
བའི་ཟ་ལུང་། ནང་གི་གདོང་ལ་སོག་སྣ་ཞེས་ཟེར་ཏེ་དེ་ཉིད་མཛུབ་མོ་ལ་
བཀལ་ནས་འཕྱང་( ༢༥༥བ) ཐུབ་པ་ནི་རྣལ་འབྱོར་པའི་སྲོག་ཤིང་སྟེ་ངན་པ་་་་
དགུ་ཐུབ་ཅེས་ཟེར་ཞིང་། ངན་པ་དགུ་ནི་ཐོད་པ་ལ་རང་ས་དང་། ལྷ་ས་དང་།
སློབ་དཔོན་གྱི་ས་ལ་སོགས་པ་དགུར་དགོས་པའི་ས་དེ་དག་གི་ངན་པ་ཐམས་་
ཅད་སོག་སྣས་ཐུབ་པར་འདོད་པའོ། །སོག་སྣའི་གཡས་གཡོན་དུ་ཐད་ཀར་
སོར་བཞི་རེ་བཅལ་བའི་སར་གླང་པོའི་མཆེ་བ་ལྟ་བུའི་རི་མོ་ཕྱིར་ཡོད་ན་རྣལ་
འབྱོར་པའི་དབང་ཕྱུག་ཡིན། ཞེས་བྱ་བ་དང་། རང་སར་ཐིག་ལེ་ཟླུམ་པོ་ལ་ཉི་
མའི་འོད་ཟེར་ལྟ་བུའི་རི་མོ་འདུག་ན་སྐྱིད་ཀྱི་ཉི་མ། རང་སར་རི་མོ་སྨུག་པོ་
སྣུམ་ལ་འཁྱིལ་བ་འདུག་ན་ཞག་གི་ཆུ་མིག །ནང་དུ་རི་མོ་དཀར་པོ་ཕྲ་མོ་ནི་
- 814 -

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
ཚེ་ལམ། ཞེས་སོགས་དུ་མ་ཞིག་འཆད་ཅིང་། ཐོད་པའི་རྣ་ལྷན་གཡས་
གཡོན་གྱི་ཐད་ཀྱི་ཁ་ལ་ཤིང་བུ་ཐད་ཀར་བཞག་ནས་དེའི་ཕྱོགས་གཉིས་ཀྱང་
ཤིང་བུ་ཁ་ལ་དྲང་པོར་བཞག་ནས་ཕྱེད་ཕྱེད་དུ་བགོས་པའི་རེ་རེ་ལའང་་་་་་་་
གཡས་གཡོན་གྱི་ཆ་སོ་སོར་ཕྱེ་བའི་ཐིག་གིས་ས་དགུར་འབྱེད་པ་སོགས་ནི་
ཚད་ལྡན་གྱི་གཞུང་གང་ལས་ཀྱང་མི་འབྱུང་ཞིང་། སྣ་ཚོགས་པ་བསྲེས་པའི་
རྟོག་བཏགས་ཀྱང་མང་བར་སྣང་བས། འདིར་དེ་དག་གི་རྣམ་གཞག་མ་བྱས་
སོ། །ལྔ་པ་ནི། སོ་ནི་ལྗང་ཁུ་སེར་པོ་དང་། །ལོགས་སྐྱེས་སྲིན་བུས་ཟོས་དེ་
།འདི་དག་ཐམས་ཅད་བལྟ་བྱ་ཞིང་། །དེ་དག་ཡོངས་སུ་བརྟག་པར་
བྱ། །ཞེས་པ་ལ། འགྱུར་རྙིང་དུ། ལོགས་སྐྱེས་ཀྱི་དོད་ལ་སྔོ་བའམ་ཞེས་འབྱུང་
ངོ་། །དེ་དག་བརྟགས་ནས་སྤང་དགོས་པའི་རྒྱུ་མཚན་ནི། སོ་མེད་པའམ་སོ་
ཉམས་པ། །དགེ་བ་སྤྲོ་བས་གཟུང་མི་བྱ། །ལྗང་ཁུའི་སོ་ནི་ཉོན་མོངས་མང་། །
ཞེས་གསུངས་སོ། །དེ་ཡང་མགོ་བོ་ཚང་བ་ལ་བརྟགས་ནས་སོ་ལ་སྐྱོན་དེ་དག་
བཞིན།
འདུག་པའི་མགོ་བོའི་ཐོད་པ་ཡང་སྤང་བར་བྱ་བའི་དོན་ནོ། །དྲུག་པ་ནི། བུ་
( ༢༥༦ན)ག་གཅིག་པ་བྲམ་ཟེར་འགྱུར། །བུ་ག་གཉིས་པ་རྒྱལ་རིགས་འགྱུར། །
རྗེ་རིགས་ཞེས་བྱ་བུ་ག་གསུམ། །དམངས་རིགས་དག་ནི་བུ་ག་བཞི། །བུ་ག་
མང་པོའམ་བུ་ག་མེད། །མཁས་པ་ཡིས་ནི་སྤང་བར་བྱ། །བུད་མེད་ཐོད་པ་
འང་མི་བཟུང་སྟེ། །ཞེས་གསུངས་སོ། །དེ་ལ་བུ་ག་གཅིག་ནི་ཚངས་བུག་ཡིན་
ལ།
དེ་ལས་མང་བའི་བུ་ག་ནི་རྩའི་སྣེ་མོས་ཐོར……ཤི་དོན་ནི་
པའམ་འཐོན་ལ་ཁད་པའི་བུག་པའོ།
།བྲམ་ཟེ་སོགས་ཀྱི་ཐ་སྙད་ཀྱི་དོན་ནི་
སྔར་དང་འདྲའོ། \ །བུད་མེད་ཐོད་པ་ལ་ཚངས་བུག་མི་འོང་ཞིང་། ནལ་བུའི་
ཐོད་པ་ནི་ཐོད་སྲུབས་སོགས་སྣའི་ཐད་ནས་དཔྲལ་བའི་གཞུང་ལ་ཡོད་
ཡིན་ལ། བུད་མེད་ཀྱི་ཐོད་པ་སོགས་དེ་དག་ཀྱང་རང་གི་དངོས་གྲུབ་བསྒྲུབ་པ་
ལ་སྤང་བྱར་གསུངས་པ་ཡིན་གྱི། ལས་སྦྱོར་ལ་ངེས་པར་དགོས་པ་རྒྱུད་སྡེ་ཆེན་
-815-

མཁས་གྲུབ་རྗེའི་གསུང་འབུམ།
མོ་ལས་མང་དུ་གསུངས་སོ། །དེ་ལྟར་གསུངས་པའི་ཁ་བལྟ་ཕྱོགས། དུམ་བུ།
ཁ་དོག །དབྱིབས། བུག་པ་སོགས་ལ་ཡོན་ཏན་གང་བཤད་པ་ཚང་ཞིང་། དེའི་
ཡོན་ཏན་ཤས་ཆེ་བ་
བཟློག་ཕྱོགས་ཀྱི་སྐྱོན་རྣམས་མེད་པ་ན་རབ་ཡིན་ལ།
འབྲིང་། སྐྱོན་ཤས་ཆེ་བ་ནི་སྤང་བྱར་ངེས་སོ། །དེ་ལྟར་མཚན་ཉིད་དང་ལྡན་
པའི་ཀ་པཱ་ལ་ཚུལ་བཞིན་དུ་བཅངས་པའི་ཕན་ཡོན་ནི། མཚན་ཉིད་འདི་དག་
ཡོངས་རྫོགས་པས། །བཅང་བྱ་དངོས་གྲུབ་ཐོབ་པར་འགྱུར། །ཞེས་གསུངས་ཏེ།
བཅངས་པའི་དགོས་པ་དེ་དག་གི་ཤེས་སོ། །རྒྱུད་སྡེ་དང་རྒྱ་གར་གྱི་གཞུང་
ཁུངས་མ་རྣམས་ལས། བདུད་རྩི་དང་གཏོར་མ་བྱིན་གྱིས་བརླབ་པའི་སྐབས་
ལ་སོགས་པར་རང་རང་གི་ཐོད་པའི་བསྐྱེད་ཆོག་གསུངས་པ་རྣམས་དང་།
བདེ་མཆོག་ལ་སོགས་པའི་སྤྱོད་པའི་བརྟུལ་ཞུགས་སྦྱིན་པའི་ཚེ། ཡབ་ཡུམ་གྱི་
སྔགས་ལན་གསུམ་གསུམ་( ༢༥༦བ) བཟླས་ནས་སྦྱིན་པ་དང་། དེའི་ཚེ་ཐོད་པ་
བདུད་རྩིས་བཀང་བས་བདེ་སྟོང་དབྱེར་མེད་དུ་སྦྱོར་བ་མཚོན་པར་གསུངས་་
པ་ལྟར་དྲན་པར་བྱས་ཏེ་འཆང་བ་ཙམ་ཞིག་གསུངས་ཀྱི་དེ་ལས་བཅང་ཚུལ་་་
གཞན་རྒྱས་པར་མ་གསུངས་པས། བཟང་པོ་ལ་དངོས་གྲུབ་འབྱུང་བའི་བཅང་
ཐབས། འབྲིང་པོ་ལ་འཕྲིན་ལས་བསྒྲུབ་པའི་བཅང་ཐབས། ངན་པ་ལ་ཉེས་པ་
མི་འབྱུང་བའི་བཅང་ཐབས་སོགས་མང་དུ་སྨྲ་བ་དག་འདིར་མ་བྲིས་ལ། བམ་
རིལ་ཐོད་མཁར། རྐང་གཉིས་བྱ་འཕུར། དཀར་མོ་སྤྱན་གཅིག་གིས་ཞུས་པ་
ཞེས་སོགས་ཀྱི་རྒྱུད་རྫུས་མ་ཤིན་ཏུ་ཆེན་པོ་དག་གི་རྗེས་སུ་འབྲང་བ་རྣམས་ལ་
ཡིད་བརྟན་པར་མི་བྱའོ། །དེ་ལྟར་ན་རྣལ་འབྱོར་པའི་ལྷུང་བཟེད་ཀྱི་རྣམ་པར་
གཞུག་པ་བཤད་ཟིན་ཏོ། །
དོན་ཚན་བདུན་པ་བགོ་བའི་གོ་ས་དང་སྟན་ལ་སོགས་པ་གཞན་ཞེས་་་་་་་
སྨྲས་པ་དེ་བཤད་པར་བྱའོ། །དེ་ཡང་ཚོགས་ཀྱི་འཁོར་ལོའི་ཚེ་རྣལ་འབྱོར་ཕོ་
མོ་རྣམས་གདན་ཇི་ལྟ་བུ་ལ་གནས་པ་འཆད་པ་ནི། བརྟག་གཉིས་ལས། _ རོ་ཡི་
- 816-

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
གཟུགས་ཅན་དགུ་དང་ནི། །ཡང་ན་སྟག་གི་པགས་པ་ཉིད། །དུར་ཁྲོད་རས་ནི་
དེ་བཞིན་ནོ། །ཞེས་གསུངས་པ་ལྟར། རོ་གདན་དང་། སྟག་ལྤགས་དང་། དུར་
ཁྲོད་ཀྱི་རས་ཀྱི་གདན་གསུམ་ལས། དང་པོ་ནི་རོ་དངོས་མ་ཉམས་པ་སྨན་ལ་
སོགས་པའི་བྱུག་པས་པགས་པ་མ་རུལ་བར་བྱས་ནས་ལེགས་པར་བསྐམས་ཏེ།
དེ་ཉིད་སླར་ཡང་བྱེ་མ་རློན་པ་སོགས་ལ་ཅུང་ཟད་སྦངས་ནས། དབྱུག་པའི་ཐོ་
བ་འཇམ་པོས་རུས་མགོ་རྣམས་ཀྱི་ཐད་ནས་རིམ་པ་བཞིན་བརྡུངས་པས།
ནང་གི་རུས་པ་སོགས་ཕྱེ་མར་གྱུར་པ་འོག་གི་ལམ་ནས་འཐོན་པར་འགྱུར་ལ།
ཐམས་ཅད་འཐོན་ཟིན་ནས་ལེགས་པར་འཇམ་པོར་གྱུར་གྱི་བར་དུ་བྱི་དོར་་
བྱས་པ་དེ་ཉིད་གདན་དུ་བྱའོ། །ཞེས་འཆད་དོ། །(༢༥༧ན)དེ་བཞིན་དུ་སྟག་
ལྤགས་ཡན་ལག་མ་ཉམས་པ་མཉེན་པོར་བྱས་པ་དང་། རོ་རས་ལ་ནི་མི་རོ་
བྲིས་པའོ་ཞེས་བླ་མ་དག་འཆད་དེ། དེ་དག་ཀྱང་མགོ་བོ་གཡས་སུ་བསྟན་པའོ།
ལྷའི་ན་བཟར་མ་ཟད་ཀྱི། རྣལ་འབྱོར་པས་ཚོགས་ཀྱི་འཁོར་ལོ་དང་སྤྱོད་
དང་བགེགས་ལ་བཀའ་བསྒོ་བའི་ཆས་འཇུག་སོགས་ཀྱི་ཚེའང་། བརྟག་གཉིས་
ལས། བགོ་བ་སྟག་གི་པགས་པ་ཉིད། །ཅེས་གསུངས་པ་སོགས་སྟག་ལྤགས་
བགོ་བར་གསུངས་པ་ཤིན་ཏུ་མང་སྟེ། དེ་ནི་མགོ་གཡས་སུ་བསྟན་ནས་སྨད་
དཀྲིས་སུ་བྱས་པ་ཡིན་ལ། ཀུན་སྤྱོད་ལས། སངས་རྒྱས་ཀུན་གྱི་མཁའ་འགྲོ་
མའི། །པགས་པའི་གོས་ནི་འཛིན་པའི་མཆོག །ཅེས་པ་ལྟར། ཕག་མོའི་ཉེ་སྙིང་
ལན་གསུམ་བཟླས་པས་བྱིན་གྱིས་བརླབས་ཤིང་། སྔགས་དེའི་རང་བཞིན་དུ་
རྣམ་པར་དག་པར་མོས་ནས་བགོ་བར་བཤད་ལ། དེ་ཉིད་ཀྱཻ་རྡོར་སོགས་
གཞན་ལའང་རིགས་སྦྱར་བར་ཁ་ཅིག་འཆད་དོ། །རོ་གདན་གྱི་དག་པ་ནི་ཁོ་
བོས་བརྟག་གཉིས་ཀྱི་རྣམ་བཤད་དུ་རྒྱས་པར་བཤད་ཟིན་པ།\ སྟག་ལྤགས་ཀྱི་
སྨད་གཡོགས་ཀྱིས་ཉོན་མོངས་པ་རྣམ་པར་སྦྱོང་བ་མཚོན་པར་གཞུང་དུ་མ་
ལས་བཤད་དོ། །དུས་འཁོར་ལས་ཚོགས་ཀྱི་འཁོར་ལོའི་དུས་ཀྱི་གདན་གྱི་ཁྱད་
-817-

མཁས་གྲུབ་རྗེའི་གསུང་འབུམ།
པར་མི་འདྲ་བ་དུ་མ་བཤད་པ་སོགས་ནི་གཞན་དུ་འཆད་པར་འགྱུར་བའི
ཕྱིར་འདིར་མ་བྲིས་སོ། །སོགས་ཁོངས་ཀྱིས་བསྡུས་པ་དགང་བླུགས་དང་བུམ་
པ་ལ་སོགས་པའི་ཚད་དང་མཚན་ཉིད་ལ་སོགས་པ་ནི་རྗེ་ཉིད་ཀྱིས་མཛད་
པའི་སྦྱིན་སྲེག་གི་ཆོ་ག་ཆེན་མོ་དང་། རྡོ་རྗེ་འཆང་གི་ལམ་རིམ་ལས་ཤེས་པར་
བྱ་སྟེ།
འདིར་ནི་ཡི་གེ་ཧ་ཅང་མངས་པས་འཇིགས་པ་སྤངས་པའི་ཕྱིར་མ་བྲིས་
སོ། །དེ་ལྟར་ན་བཤད་པར་བྱ་བའི་ཆོས་སུ་དམ་བཅས་པ་དག་རྒྱ་ཆེར་རྒྱུད་སྡེ་
དང་མཁས་པའི་( ༢༥༧བ) གཞུང་བཞིན་དུ་རྫོགས་པར་སྨྲས་ཟིན་ཏོ། །།
. བློ་གྲོས་གཏིང་མཐའ་བལྟ་བར་མི་མངོན་ཞིང་། །གཞུང་བཟང་ཆུ་བོ་མ་
ལུས་འདུ་བའི་གཞི། །གྲངས་མེད་རིགས་པའི་རླབས་ཕྲེང་གཡོ་བ་ཅན། །ཐུབ་
།ལེགས་བཤད་རིན་ཆེན་བྱེ་
བསྟན་ནོར་འཛིན་འཆིང་བ་གཞན་ཡོད་མིན།
བས་གང་བ་ཡི། །ཆུ་གཏེར་ཆེ་ལས་བརྩེ་བའི་དེད་དཔོན་གྱིས། །རབ་ཏུ་བླངས་
པའི་རིན་ཆེན་ཕྲེང་མཛེས་འདི། །རིག་པ་འཛིན་པའི་ཡིད་འཕྲོག་མགུལ་རྒྱན་
ཡིན། །དབང་ཁྲིད་རྒྱུད་ཀྱི་ཚིག་ཙམ་བཀླགས་པའི་ལུང་གིས་མང་དུ་ཐོས་པར་
རློམ། །ཡིད་བརྟན་མེད་པར་གཡོ་སྒྱུའི་ཚིག་གིས་བླུན་པོའི་ཚོགས་མང་འབྲིད་
པར་བྱེད། །དམ་ཚིག་སྡོམ་པ་རྩྭ་ལྟར་དོར་ནས་ལོག་པའི་འཚོ་བ་ལྷུར་ལེན་
དག །གསང་སྔགས་འཆང་བའི་ཁེངས་པ་ཐོངས་ལ་ཐུབ་བསྟན་ཉམས་པར་མ་
བྱེད་ཅིག །བདག་གིས་འདིར་ནི་རྒྱལ་བའི་དགོངས་པ་བཞིན། །གྲུབ་ཆེན་
གཞུང་བཞིན་མཁས་པའི་ལུགས་བཟང་བཞིན། །ལེགས་པར་བཤད་པས་དགེ་
བ་གང་ཐོབ་དེས། །འགྲོ་ཀུན་རྡོ་རྗེ་འཛིན་པ་ཐོབ་གྱུར་ཅིག །རྡོ་རྗེ་ཐེག་པའི་
ལམ་གྱི་ཡན་ལག་མི་འབྲལ་བ་དང་བསྟེན་པར་བྱ་བའི་དམ་ཚིག་གི་རྫས་མེད་་
དུ་མི་རུང་བ་དག་གི་མཚན་ཉིད་དང༌། ཇི་ལྟར་བཅང་བའི་ཚུལ་ལ་སོགས་པ་
རྣམ་པར་བཤད་པ་རྣལ་འབྱོར་རོལ་པའི་དགའ་སྟོན་ཞེས་བྱ་བ་འདི་ནི། རིག་
སྔགས་འཆང་གི་གཞུང་ལུགས་རྒྱ་མཚོའི་དཔལ་ལ་འདོད་དགུར་སྤྱོད་པའི་་
-818-

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
སྐལ་བ་མཆོག་དང་ལྡན་པ།
ཤེས་བྱའི་དཀྱིལ་འཁོར་མ་ལུས་པ་བལྟ་བའི་
རིགས་པའི་མིག་ཅན། · དགེ་སློང་རྡོ་རྗེ་འཛིན་པ་དགེ་ལེགས་དཔལ་བཟང་
པོས། གྲུབ་པའི་གནས་